**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ**

**ՀԱՅՏԱՐԱՐՈՒԹՅՈՒՆ ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ**

**Բողոքի ծածկագիրը և ամսաթիվը՝** ԳԲԽ-ԱՄ-2018/16, 08.02.2018թ.

**Բողոք ներկայացնող անձ՝** «Մարի Ստեգ» ՍՊԸ

**Պատվիրատու՝** «Ա. Սպենդիարյանի անվան օպերայի և բալետի ազգային ակադեմիական թատրոն» ՊՈԱԿ

**Գնման ընթացակարգի ծածկագիրը և առարկան՝** «ՕԲԹ-ԳՀԾՁԲ-18/13» ծածկագրով գնանշման հարցման ընթացակարգ, «Ա. Սպենդիարյանի անվան օպերայի և բալետի ազգային ակադեմիական թատրոն» ՊՈԱԿ-ի կարիքների համար գրավոր թարգմանության ծառայությունների ձեռքբերում:

**Բողոքի պահանջը`**

1. Պարտավորեցնել «ՕԲԹ-ԳՀԾՁԲ-18/13» ծածկագրով գնանշման հարցման ընթացակարգի գնահատող հանձնաժողովին չկայացած հայտարարել գնման ընթացակարգը կամ
2. Պարտավորեցնել «ՕԲԹ-ԳՀԾՁԲ-18/13» ծածկագրով գնանշման հարցման ընթացակարգի գնահատող հանձնաժողովին հրավերի <Աշխատանքային ռեսուրսներ> որակավորման չափանիշները բաժնում, Հավելված 4 գնային առաջարկում, ինչպես նաև <Տեխնիկական բնութագիր-գնման ժամանակացույցում> կատարել համապատասխան փոփոխություններ` նախատեսելով առանձին չափաբաժիններ և հրավերը համապատասխանեցնել գնումների մասին ՀՀ օրենսդրության պահանջներին:

**ՀՀ ԳՆՈՒՄՆԵՐԻ ԲՈՂՈՔԱՐԿՄԱՆ ԽՈՐՀՈՒՐԴ**

**ԱՆԴԱՄ՝ Մ. ԱՆԱՆՅԱՆ, ՔԱՐՏՈՒՂԱՐ՝ Ա. ԾԱՏՈՒՐՅԱՆ**

Տեղեկացնում ենք, որ «Գնումների մասին» ՀՀ օրենքի՝

50-րդ հոդվածի 10-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների բողոքարկման խորհուրդ ներկայացնելով համանման բողոք: Սույն հոդվածի համաձայն՝ բողոքարկման ընթացակարգին չմասնակցած անձը զրկվում է գնումների բողոքարկման խորհուրդ համանման բողոք ներկայացնելու իրավունքից,

51-րդ հոդվածի 1-ին մասի համաձայն` գնումների բողոքարկման խորհուրդ ներկայացված բողոքն ինքնաբերաբար կասեցնում է գնման գործընթացը` սույն օրենքի 50-րդ հոդվածի 9-րդ մասով նախատեսված հայտարարությունը հրապարակվելու օրվանից մինչև բողոքարկման վերաբերյալ ընդունված որոշման՝ տեղեկագրում հրապարակման օրը ներառյալ: